rejauldu/bengali-wikipedia huggingface dataset:
নরম্যান প্রিস্টন, এমবিই (; জন্ম: ১৮ মার্চ, ১৯০৩ - মৃত্যু: ৬ মার্চ, ১৯৮০) প্রথিতযশা ইংরেজ ক্রিকেট সাংবাদিক ছিলেন। ১৯৩৩ সালে ওল্ড পার্ডন্স ক্রিকেট রিপোর্টিং এজেন্সীতে কর্মজীবন শুরু করেন তিনি। তিনি তিনবার রয়টার্সের সংবাদ প্রতিনিধি হিসেবে বিদেশ সফর করেন। উইজডেন ক্রিকেটার্স অ্যালমেনাকের সম্পাদক ছিলেন তার বাবা হুবার্ট প্রিস্টন। হুবার্টের দেহাবসানের পর ১৯৫২ সাল থেকে ১৯৮০ সালে মৃত্যুর পূর্ব-পর্যন্ত ২৯টি সংখ্যা প্রকাশের দায়িত্বে ছিলেন।  ১৯৭৭ সালে রাণীর রজতজয়ন্তীর সম্মাননার তালিকায় তাকে এমবিই পদবীতে ভূষিত করা হয়। তার মৃত্যুর পর জন উডকক সম্পাদকের দায়িত্ব পালন করেন।  ব্যক্তিগত জীবনে বিবাহিত প্রিস্টন ‘মলি’ নাম্নী এক রমণীর পাণিগ্রহণ করেন। তাদের সংসারে তিন সন্তান রয়েছে।Wisden 1981, p. 100.   তথ্যসূত্র    আরও দেখুন   চার্লি ডেভিস  ট্রেভর গডার্ড  হাইঞ্জ জনসন  জন উইজডেন   বহিঃসংযোগ   ক্রিকইনফো  বিষয়শ্রেণী:ক্রিকেট ঐতিহাসিক ও লেখক বিষয়শ্রেণী:১৯০৩-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:উইজডেন ক্রিকেটার্স অ্যালমেনাকের সম্পাদক বিষয়শ্রেণী:ইংরেজ পুরুষ সাংবাদিক বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
আর্জেন্টিনা জাতীয় অনূর্ধ্ব-২৩ ফুটবল দল (; যা আর্জেন্টিনা অলিম্পিক ফুটবল দল অথবা আর্জেন্টিনা অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে আর্জেন্টিনার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম আর্জেন্টিনার ফুটবলের সর্বোচ্চ নিয়ন্ত্রক সংস্থা আর্জেন্টিনীয় ফুটবল অ্যাসোসিয়েশন দ্বারা নিয়ন্ত্রিত হয়। ১৯২৮ সালের ২৯শে মে তারিখে, আর্জেন্টিনা অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; নেদারল্যান্ডসের আমস্টার্ডামে অনুষ্ঠিত উক্ত ম্যাচে আর্জেন্টিনা মার্কিন যুক্তরাষ্ট্র অনূর্ধ্ব-২৩ দলকে কাছে ১১–২ গোলের ব্যবধানে পরাজিত করেছে।  ৭০,০৭৪ ধারণক্ষমতাবিশিষ্ট এস্তাদিও মোনুমেন্তাল আন্তোনিও ভেস্পুসিও লিবের্তিতে লা আলবিসেলেস্তে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আর্জেন্টিনার রাজধানী বুয়েনোস আইরেসে অবস্থিত। বর্তমানে এই দলের ম্যানেজারের দায়িত্ব পালন করছেন ফের্নান্দো বাতিস্তা এবং অধিনায়কের দায়িত্ব পালন করছেন গ্রানাদার রক্ষণভাগের খেলোয়াড় নাউয়েন পেরেস। আর্জেন্টিনা অনূর্ধ্ব-২৩ গ্রীষ্মকালীন অলিম্পিকের ইতিহাসের অন্যতম সফল দল, যারা এপর্যন্ত ২ বার (২০০৪ এবং ২০০৮) স্বর্ণ পদক জয়লাভ করেছে।  লিওনেল মেসি, হাভিয়ের মাশ্চেরানো, কার্লোস তেভেজ, সের্হিও আগুয়েরো এবং লেয়ান্দ্রো ভেগার মতো খেলোয়াড়গণ আর্জেন্টিনার অনূর্ধ্ব-২৩ দলের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ       বিষয়শ্রেণী:দক্ষিণ আমেরিকার জাতীয় অনূর্ধ্ব-২৩ ফুটবল দল বিষয়শ্রেণী:আর্জেন্টিনা জাতীয় ফুটবল দল
দৈনিক জালালাবাদ একটি বাংলাদেশী দৈনিক সংবাদপত্র, যা সিলেট থেকে বাংলা ভাষায় প্রকাশিত হয়। সংবাদপত্রটি ১৯৯৩ সালে প্রথম প্রকাশিত হয়। সংবাদপত্রটি সিলেটের প্রথম সারির দৈনিক পত্রিকা।   বিবরণ  দৈনিক জালালাবাদ 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। পত্রিকাটির মালিক জালালাবাদ সিন্ডিকেট লিঃ। সম্পাদক মুকতাবিস উন নূর।  তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০ জুন ২০১৮ তারিখের হিসেব অনুযায়ী, দৈনিক জালালাবাদের প্রচলন সংখ্যা ১৫,৫৩০ কপি যা সিলেট থেকে প্রকাশিত দৈনিক সমূহের মধ্যে চতুর্থ।   ইতিহাস  ১৯৯১ সালে সাপ্তাহিক জালালাবাদ হিসেবে প্রকাশনা শুরু হয়। ১৯৯৩ সালে দৈনিক জালালাবাদ হিসেবে রূপান্তর হয়।   নিয়মিত আয়োজন  দৈনিক জালালাবাদে নিয়মিত আয়োজন সমূহের মধ্যে রয়েছে:  প্রথম পাতা  মহানগর  সম্পাদকীয়  জেলা-উপজেলা-গ্রাম  অর্থনীতি  আর্ন্তজাতিক  সাহিত্য ও সংস্কৃতি  বিনোদন  খেলাধুলা  শেষের পাতা   আরও দেখুন   দৈনিক সিলেটের ডাক  সিলেট প্রতিদিন  তথ্যসূত্র    বহিঃসংযোগ   দাপ্তরিক ওয়েবসাইট  জা জা জা
জমিয়ত উলামায়ে হিন্দ ভারতের দেওবন্দি আলেমদের অন্যতম প্রধান সংগঠন। একইসাথে এটি ভারতীয় মুসলমানদের সর্ববৃহৎ পুরনো সংগঠন। আব্দুল বারি ফিরিঙ্গি মহল্লী, কেফায়াতুল্লাহ দেহলভি, আহমদ সাইদ দেহলভিসহ প্রমুখ আলেম ১৯১৯ সালের ফেব্রুয়ারিতে এটি প্রতিষ্ঠা করেন। এটি ভারতীয় জাতীয় কংগ্রেসের সাথে জোটবদ্ধ হয়ে খিলাফত আন্দোলনে সক্রিয়ভাবে অংশগ্রহণ করে। সংগঠনটি ভারত বিভাজনের বিরোধিতাসহ মুসলিম এবং অমুসলিমদের একই জাতি স্বীকৃত দিয়ে সম্মিলিত জাতীয়তাবাদের পক্ষে অবস্থান গ্রহণ করে। ফলস্বরূপ ১৯৪৫ সালে এই সংগঠন থেকে জমিয়ত উলামায়ে ইসলাম নামে একটি ছোট উপদল বের হয়ে পাকিস্তান আন্দোলনকে সমর্থন করার সিদ্ধান্ত নেয়। এই সংগঠনের গঠনতন্ত্র প্রণয়ন করেন কেফায়াতুল্লাহ দেহলভি। ২০০৬ সালের ফেব্রুয়ারিতে আসআদ মাদানির মৃত্যুর পর তার ভাই আরশাদ মাদানি সংগঠনটির সভাপতির দায়িত্ব গ্রহণ করেন। তবে ২০০৮ সালের মার্চে সংগঠনটি আরশাদ গ্রুপ এবং মাহমুদ গ্রুপ নামে দুই ভাগে বিভক্ত হয়ে যায়। উসমান মনসুরপুরী মাহমুদ গ্রুপের সভাপতি হন এবং ২০২১ সালের মে মাসে তার মৃত্যুর আগ পর্যন্ত এই পদে দায়িত্ব পালন করেন। এই সংগঠন ভারতের বিভিন্ন রাজ্যে সংগঠন বিস্তারসহ ইদারা মাবাহিছে ফিকহিয়্যাহ, জমিয়ত জাতীয় উন্মুক্ত বিদ্যালয়, জমিয়ত উলামায়ে হিন্দ হালাল ট্রাস্ট, লিগ্যাল সেল ইনস্টিটিউট এবং জমিয়ত যুব ক্লাবের মত প্রতিষ্ঠান ও শাখা প্রতিষ্ঠা করেছে। (বাকি অংশ পড়ুন...)
সিডনি লুমেট (২৫শে জুন, ১৯৪২ - ৯ই এপ্রিল, ২০১১) একাডেমি পুরস্কার বিজয়ী মার্কিন চলচ্চিত্র পরিচালক। ৫০টিরও বেশি ছবিতে তার অবদান রয়েছে। এর মধ্যে উল্লেখযোগ্য হচ্ছে টুয়েলভ অ্যাংরি মেন, সার্পিকো, ডগ ডে আফটারনুন, নেটওয়ার্ক ও দ্য ভার্ডিক্ট। এই সবগুলো ছবির জন্যই তিনি সেরা পরিচালক হিসেবে অস্কার মনোনয়ন লাভ করেছিলেন। অবশ্য একবারও সেরা পরিচালকের পুরস্কার জিততে পারেননি। ২০০৫ সালে তাকে আজীবন অর্জনের স্বীকৃতি হিসেবে একাডেমি পুরস্কার প্রদান করা হয়।  thumb|right|কিশোর বয়সে সিডনি লুমেট  কর্মজীবন লুমেট পরিচালিত প্রথম চলচ্চিত্র টুয়েলভ অ্যাংরি মেন (১৯৫৭)। ছবিটি সমালোচনামূলক সফলতা অর্জন করে এবং লুমেট নিজেকে একজন দক্ষ পরিচালক হিসেবে প্রতিষ্ঠিত করে তুলেন। তিনি মঞ্চের উপাদানগুলো চলচ্চিত্রে নিয়ে আসেন। মার্কিন যুক্তরাষ্ট্রের সুপ্রিম আদালতের বিচারপতি সোনিয়া সোতোমেয়র এই চলচ্চিত্র দেখার সময়কে তার জীবনের গুরুত্বপূর্ণ সময় বলে উল্লেখ করেন। তিনি সে সময়ে আইন বিষয়ে কর্মজীবন শুরুর কথা ভাবছিলেন। তিনি বলেন, "এই ছবিটি আমাকে ভাবতে শিখায় যে আমি ঠিক পথেই আছি।" এই চলচ্চিত্র নিয়ে অর্ধেকের বেশি মন্তব্য আসে থিয়েটার থেকে।   পরিচালিত কিছু চলচ্চিত্র  রটেন টম্যাটোস-এ রেটিং এর নিম্ন ক্রমানুসারে উল্লেখযোগ্য কয়েকটি ছবির নাম দেয়া হল ও পাশে রেটিং উল্লেখ করা হল:  ১৯৫৭ - টুয়েলভ অ্যাংরি মেন (১০০%)  ১৯৭৫ - ডগ ডে আফটারনুন (১০০%)  ১৯৮২ - দ্য ভার্ডিক্ট (৯৬%)  ১৯৮১ - প্রিন্স অফ দ্য সিটি (৯৩%)  ১৯৭৬ - নেটওয়ার্ক (৯০%)  ১৯৮৮ - রানিং অন এম্প্‌টি (৯০%)  ২০০৭ - বিফোর দ্য ডেভিল নোস ইউ আর ডেড (৮৮%)  ১৯৯০ - কিউ অ্যান্ড এ (৮১%)  ১৯৮৬ - দ্য মর্নিং আফটার (৭৩%)  তথ্যসূত্র   বহিঃসংযোগ     FilmForce profile   A serious voice in American Cinema  FilmStew interview  বিষয়শ্রেণী:১৯২৪-এ জন্ম বিষয়শ্রেণী:২০১১-এ মৃত্যু বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:ইহুদি চলচ্চিত্র পরিচালক বিষয়শ্রেণী:পোলীয়-মার্কিন বিষয়শ্রেণী:মার্কিন ইহুদি অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন মঞ্চ পরিচালক বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্কে ক্যান্সারে মৃত্যু বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:ইহুদি মার্কিন লেখক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৫৭, ৩০ জানুয়ারি ২০২৫ (ইউটিসি) :নিওমি মার্সেলা   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য সংবাদ মাধ্যমে উল্লেখযোগ্যভাবে কভারেজ নেই। ≈ MS Sakib  «আলাপ»  ০১:৩২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কালবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পুর অঞ্চল।https://www.census2011.co.in/data/village/629927-kalpakkam-tamil-nadu.html করমণ্ডল উপকূল বরাবর এটি চেন্নাই শহর থেকে ৭০ কিলোমিটার দক্ষিণে অবস্থিত৷ ভারতের পারমাণবিক শক্তি কেন্দ্রসহ উত্তর ও দক্ষিণে পুদুপত্তনম ও সদুরঙ্গপত্তনম নিয়ে কালবক্কম টাউনশিপ গঠিত৷ এটি তিরুবান্মিয়ুর থেকে , পুদুচেরি থেকে  দূরে অবস্থিত৷ মাদ্রাজ পারমাণবিক বিদ্যুৎ কেন্দ্রের পরিসংখ্যান অনুযায়ী পারমাণবিক কেন্দ্র থাকার পরেও ব্যবস্থাপনার কারণে কালবক্কমের বায়ুদূষণ হার ৫০ গুন কম৷   কালবক্কম নিউক্লীয় বিদ্যুৎ উৎপাদন কেন্দ্র ও গবেষণা কেন্দ্রের জন্য পরিচিত৷ এখানে মাদ্রাজ পারমাণবিক বিদ্যুৎ কেন্দ্র (এমএপিএস), ইন্দিরা গান্ধী পারমাণবিক গবেষণা কেন্দ্র (আইজিসিঅআর), যা ভাবা পরমাণু গবেষণা কেন্দ্রের সংসৃষ্ট৷ ভারতের নিউক্লিয়ার প্ল্যান্টগুলির মধ্যে একমাত্র কালবক্কমেই ফাস্ট ব্রিডার টেস্ট রিএক্টর ও প্রেশারাইজড হেভি ওয়াটার রিএক্টর উপলব্ধ৷  ২০০৪ খ্রিস্টাব্দের ২৬শে ডিসম্বরের ভূমিকম্পের ফলে সৃষ্ট জলোচ্ছ্বাসে কালবক্কম ও আশেপাশের ২০০ জনের প্রাণহানি হয়৷ এখানে সুনামিতে মৃত ৩৯ জনের উদ্দেশ্যে একটি স্মৃতিসৌধ রয়েছে৷https://www.researchgate.net/publication/216171310_Erosion_and_sedimentation_in_Kalpakkam_N_Tamil_Nadu_India_from_the_26th_December_2004_M9_tsunami&ved=2ahUKEwj3jMyQ5rTvAhVaWH0KHUeqCVkQFjAZegQIIRAC&usg=AOvVaw3gF2tnXqplRnPhI5wt-kfm&cshid=1615897318323  পুনর্গঠন thumb|কালবক্কমের সুনামি দেওয়াল কিছু দিন আগেও কালবক্কমের সমুদ্রসৈকত বরাবর সারিবদ্ধ ঝাউ গাছ ও বহু আগাছা ছিলো৷ কিন্তু বর্তমানৈ সুনামির ফলে পুনরায় হতে পারা ক্ষয়ক্ষতির কথা মাথায় রেখে ঝাউয়ের সাথে সাথে আগাছা লাগানোর কাজ পুরোদমে চলছে৷ ভবিষ্যতের সুনামি প্রতিহত করার জন্য তীর বরাবর সুনামি দেওয়াল তৈরি করা হয়েছে৷ তুলানামূলক শান্ত সমীদ্রের জলের স্রোত ও ঘাত কম৷https://www.telegraphindia.com/india/kalpakkam-arms-to-shut-out-sea-monster-3-2-km-wall-to-come-up-around-nuke-hub-to-block-killer-tsunami/cid/777410  কালবক্কম মহাবলীপুরমের মতো চেন্নাই নিকটস্থ বড় পর্যটন কেন্দ্রের অতি নিকটে অবস্থিত৷ গত তিরিশ বছর ধরে শহরের পরিবেশ পর্যালোচিত হয়ে এসেছে৷ শহরে রয়েছে বহু উদ্যান, টেনিস কোর্ট, অন্যান্য খেলার স্থান, নাচ-গান প্রভৃতি বিনোদনের বহু স্থান৷  বাস পরিষেবা কালবক্কম শহর টিএনএসটিসি চালিত একাধিক বাস পরিষেবার মাধ্যমে রাজ্যের ও পার্শ্ববর্তী রাজ্যের বিভিন্ন স্থানের সাথে যুক্ত৷ চেন্নাই থেকে পুদুচেরি পর্যন্ত বিস্তৃত ৪৯ নং রাজ্য সড়ক কালবক্কমের ওপর দিয়ে দীর্ঘায়িত৷ এখান থেকে যে অঞ্চলগুলির বাস পরিষেবা রয়েছে সেগুলি হলো, চেন্নাই,পুদুচেরি, বেঙ্গালুরু, কোয়েম্বাটুর, তিরুচিরাপল্লী, নাগেরকোয়িল, তিরুপতি, ভেলোর, তিরুবন্নামালাই চিত্তুর, তিন্ত্রিবনম, কাঞ্চীপুরম, চেঙ্গলপট্টু, চেইয়ুর, আনাইকট, মাদুরাই, হোশূর প্রভৃতি৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:কাঞ্চীপুরম জেলার শহর ও নগর
অ্যালান এইচ. ম্যাকডোনাল্ড (; জন্ম ১লা ডিসেম্বর, ১৯৫১) একজন কানাডীয়-মার্কিন তাত্ত্বিক ঘনপদার্থবিজ্ঞানী ও টেক্সাস বিশ্ববিদ্যালয়, অস্টিনের সিড ডব্লিউ রিচার্ডসন ফাউন্ডেশন রিজেন্টস চেয়ার পদার্থবিজ্ঞান অধ্যাপক। তিনি নিম্ন-মাত্রার ব্যবস্থাসমূহে সহসম্পর্কিত বহু-ইলেকট্রন দশাগুলির উপর তাঁর গবেষণার জন্য সুপরিচিত। ২০২০ সালে তিনি পদার্থবিজ্ঞানে উলফ পুরস্কার লাভ করেন; যে জাদুকরী কোণে ঘোরালে মোচড়ানো দ্বিস্তর গ্রাফিন একটি অতিপরিবাহী পদার্থে পরিণত হয়, সেটি ভবিষ্যদ্বাণী করার জন্য তাঁকে এই পুরস্কার প্রদান করা হয়।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় ঘনপদার্থবিজ্ঞানী বিষয়শ্রেণী:২১শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:পদার্থবিজ্ঞানে ওল্ফ পুরস্কার বিজয়ী বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
কাইনাত সোমরো (; ) একজন পাকিস্তানি মহিলা যার ১৩ বছর বয়সে গণধর্ষণে বিচার পাওয়ার সংগ্রাম আন্তর্জাতিক দৃষ্টি আকর্ষণ করেছিল।Kainat Soomro. "Refusing to Kill Daughter, Pakistani Family Defies Tradition, Draws Anger". The Atlantic, 9/28/2011.Asghar Azad. "Kainat Soomro gang rape case: All 4 accused men acquitted". Daily Times, 5/7/2010. কায়নাত তার কথিত হামলাকারীদের বিরুদ্ধে ন্যায়বিচার পাওয়ার দৃরপ্রত্যয়ে অবিচল ছিলেন।   ইতিহাস  ২০০৭ সালে সোমরো স্কুল থেকে বাড়ি যাওয়ার সময় তার ভাতিজির জন্য একটি খেলনা কিনতে একটি স্থানীয় দোকানে গিয়েছিলেন। সেখান থেকে তাকে মাদকাসক্ত করে অপহরণ করা হয় এবং পরবর্তীতে চারজন পুরুষ তাকে গণধর্ষণ করেছিল, তাদের মধ্যে দুজন পিতা ও পুত্র ছিল। সোমরোর দাবি, বন্দী হওয়ার তিন দিন পর সেখান থেকে তিনি পালিয়ে যান।  সোমরোর বাবা তার মেয়েকে বাড়িতে ফেরত নেওয়ার পর পুলিশ তার বাবাকে প্রত্যাখ্যান করেছিল এবং স্থানীয় ট্রাইব্যুনাল তাকে বিয়ের বাইরে কুমারীত্ব হারানোর কারণে তাকে একটি "কৃষ্ণাঙ্গ মহিলা" হিসেবে নির্ধারণ করেছিল। সোমরো সম্ভাব্যভাবে করো অধীন ছিল এই ধারণাটি তার বাবা, ভাই এবং মা প্রত্যাখ্যান করেছিলেন। বেশ কয়েকটি আক্রমণের শিকার হওয়ার পর সোমরার পরিবার ভয়ে করাচিতে পালিয়ে যায়।  ঐতিহ্যগত নিয়মকানুনের বিরোধী সোমুর তার কথিত অপরাধীদের আদালতে নিয়ে যান যেখানে বিচারক রায় দেন যে তারা নির্দোষ। আদালত থেকে বলে যে "রেকর্ডে কোন যথাযোগ্য প্রমাণ নেই, কথিত ধর্ষিত ব্যক্তির একমাত্র সাক্ষ্য যথেষ্ট নয়।" কাইনাত তার আক্রমণকারীদের বিচারের আওতায় আনার চেষ্টা করার জন্য ডব্লিউএআর (ওয়ার এগেইনস্ট রেপ) গ্রুপের সাথে কাজ করেছিল।  চলচ্চিত্র  সোমুর পাকিস্তানের বহিরাগত শিরোনামে একটি ডকুমেন্টারি ফিল্মের বিষয়বস্তু ছিল, যেখানে তার কথিত ধর্ষণের শিকার মেয়েটি প্রধান চরিত্রে ছিল। চলচ্চিত্রটি তার সংগ্রামকে এবং তার পরিবারের ন্যায়বিচারের সংগ্রামের একটি ডকুমেন্টারি হিসেবে তুলে ধরেছে, যা সাংস্কৃতিক সম্মেলনকে অমান্য করে পরবর্তী সময়ে তাদের যে ক্ষতির সম্মুখীন হয়েছে তা তুলে ধরা হয়েছে।   বিশ্ব থেকে সমর্থন  একটি অলাভজনক সংস্থা ইন্টারন্যাশনাল সিন্ধি উইমেন অর্গানাইজেশন আন্তর্জাতিক নারী দিবসে ক্যালিফোর্নিয়ার আর্টিসিয়ায় ধর্ষণের শিকার কাইনাত সোমরোকে সহায়তা করার জন্য তহবিল সংগ্রহ করেছে। শান্তিতে নোবেল পুরস্কার বিজয়ী মালালা ইউসুফজাই ২০১৪ সালের নভেম্বরে নোবেল প্রদান অনুষ্ঠানে কাইনাত সোমুরকে যোগদানের জন্য আমন্ত্রণ জানিয়েছিলেন এবং অন্যায়ের বিরুদ্ধে তার সংগ্রাম এবং তার অধিকারের জন্য তার অবস্থানের প্রশংসা করেছিলেন।  তথ্যসূত্র   বিষয়শ্রেণী:১৯৯৩-এ জন্ম বিষয়শ্রেণী:নারীর প্রতি সহিংসতার ঘটনা বিষয়শ্রেণী:জীবিত ব্যক্তি বিষয়শ্রেণী:সিন্ধি ব্যক্তি বিষয়শ্রেণী:পাকিস্তানে নারীর প্রতি সহিংসতা বিষয়শ্রেণী:পাকিস্তানে সম্মান রক্ষার্থে হত্যা
সহকারী সুপার অথবা সহকারী পুলিশ সুপার, ব্রিটিশ সাম্রাজ্যের পুলিশ বাহিনীর তৎকালীন সময়ে ব্যবহৃত একটি পদবি। তবে তৎকালীন সময়ে একজন ইউরোপীয় পুলিশ কর্মকর্তা হিসেবে এটি সর্বনিম্ন পদবি হিসেবে গণ্য করা হত। বিংশ শতাব্দীর দিকে এই পদবির ব্যবহার ইউরোপের বাহিরেও লক্ষ্য করা যায়। তবে এখনও এই পদবির ব্যবহার কমনওয়েলথ, দ্যা রয়্যাল ক্যানাডিয়ান মাউন্টেড পুলিশ ও স্কটল্যান্ড ইয়ার্ডে দেখতে পাওয়া যায়। সহকারী পুলিশ সুপার পদবিটি পুলিশ পরিদর্শক বা ইন্সপেক্টরের থেকে উপরে এবং পুলিশ সুপারের থেকে নিচে।   ভারত  থাম্ব|ভারতে একজন এএসপির পরিচয়চিহ্ন (শিক্ষানবিসকালীন পদবি)  সহকারী পুলিশ সুপার পদবিটি ভারতেও ব্যবহার করা হয়। এই পদবিটি ভারতীয় পুলিশ সেবার মাধ্যমে জনগনকে প্রদান করা হয়ে থাকে। সহকারী পুলিশ সুপার পদবিটি একটি শিক্ষানবিশকালীন পদ যা SVPNPA এর প্রশিক্ষণের সময়ে প্রযোজ্য থাকে।   বাহামাস  দ্যা রয়্যাল বাহামাস পুলিশে এই পদবিটি পরিদর্শকের পদের চেয়ে উচ্চতর হিসেবে গন্য করা হয়। সেখানে একজন এএসপি তার কাঁধে তিনটি বাথ স্টার পরিধান করেন।   নাইজেরিয়া  সহকারী পুলিশ সুপার পদবিটির জন্য যোগ্য ব্যাক্তির নিয়োগ নাইজেরিয়াতে পুলিশের উচ্চতর পর্যায় থেকে চূড়ান্ত হয়ে থাকে। পুলিশ কমিশনার পরিদর্শকদের মধ্য থেকে যোগ্যতর ব্যক্তিকে এই পদের জন্য নিয়োগ দিয়ে থাকেন। এই পদটি সেখানে সরাসরি উপ পুলিশ সুপারের নিচের একটি পদ এবং এটি সেখানকার পুলিশ প্রশাসনের ষষ্ঠ নিম্নতর পদ, যা পুলিশের পরিদর্শক, মেজর সার্জেন্ট, সার্জেন্ট, কর্পোরাল এবং কন্সটেবল পদ্গুলির চাইতে উচ্চতর পদ।   বাংলাদেশ  বাংলাদেশে বিসিএস বা বাংলাদেশ সিভিল সার্ভিস পরীক্ষায় উত্তীর্ণকারীরা সরাসরি এবং পুলিশের পরিদর্শকের থেকে পদোন্নতি পেয়ে এই পদে আসতে পারেন।আইন প্রয়োগের জন্য বাংলাদেশ সরকারের অন্যতম সবচেয়ে গুরুত্বপূর্ণ প্রতিষ্ঠান হলো পুলিশ প্রশাসন। এ প্রতিষ্ঠানে এন্ট্রি লেভেলের সর্বোচ্চ পদ হলো অ্যাসিস্ট্যান্ট সুপারিনটেনডেন্ট অফ পুলিশ। এ পদমর্যাদার প্রায় দুই-তৃতীয়াংশ নিয়োগ হয় বিসিএস পুলিশ ক্যাডারের মাধ্যমে। আর বাকি এক-তৃতীয়াংশ পদে যোগ্যতাসম্পন্ন ইন্সপেক্টর বা পুলিশ পরিদর্শকরা পদোন্নতি প্রাপ্ত হন। বিসিএস পুলিশ ক্যাডারে নিয়োগের কিছুদিন পরই এএসপিরা বডিগার্ড ও গাড়ি পেয়ে থাকেন। বিসিএস পরীক্ষার্থীদের প্রায় সবার পছন্দের তালিকায় উপরের দিকে থাকে এ ক্যাডার।   সিঙ্গাপুর  সিঙ্গাপুরেও পুলিশের এই পদ লক্ষ্য করা যায়। শিক্ষাগত যোগ্যতার ভিত্তিতে একজন নব্য ক্যাডেট পরিদর্শক অথবা সহকারী পুলিশ সুপার যেকোন একটি পদে পদায়িত হতে পারেন।  বিষয়শ্রেণী:পুলিশের পদবি বিষয়শ্রেণী:পুলিশের পদমর্যাদা
আম্বেমোহর হল একটি সুগন্ধি ধানের জাত যা ভারতের মহারাষ্ট্র রাজ্যের পশ্চিম ঘাট অঞ্চলের পাদদেশে জন্মে।   ইতিহাস এবং ব্যুৎপত্তি  আম্বেমোহর শব্দের অর্থ মারাঠি ভাষায় আমের ফুল, যা মহারাষ্ট্র রাজ্যে কথিত যেখানে এর চাষের উদ্ভব হয়। ভাতটিতে আমের ফুল ফোটার স্মৃতি মনে করিয়ে দেওয়ার মতো দৃঢ় সুগন্ধ রয়েছে।  এই অঞ্চলটিতে দীর্ঘদিন ধরে ধানের চাষ হচ্ছে। এক শতাব্দী আগে পুনে জেলার মুলশি অঞ্চলে প্রায় ৫৪,০০০ টন জাতের ধান উৎপাদিত হয়েছিল। Chowdhury, A.R., 2013. Subalternity, State-Formation and Movements against Hydropower Projects in India, 1920-2004 (Doctoral dissertation).   উৎপাদন এবং চাষাবাদ  জাতটি ভারতের মহারাষ্ট্র রাজ্যের পশ্চিম ঘাট অঞ্চলের পাদদেশে জন্মে। Singh, A.K., 2014. Probable Agricultural Biodiversity Heritage Sites in India: XX. The Konkan Region. Asian Agri-History, 18(3)| এটি স্বল্প ফলনশীল চাল (১.৯ টন / হেক্টর)। শস্যগুলি সুপরিচিত বাসমতী ধানের তুলনায় সংক্ষিপ্ত আকারের (৫.৫) মিমি) এবং প্রশস্ত (২.২ মিমি) হয়। উভয় জাতের সুগন্ধির পরিমাণ সমান।  জাতটি তাই বাসমতির মতো সুগন্ধী ধানের শ্রেণিতে অন্তর্ভুক্ত।  স্বল্প রান্না করা শস্যগুলিতে সহজেই ভাঙ্গতে এবং একসাথে আটকে থাকার প্রবণতা থাকে।   সম্পর্কিত জাত  আম্বেমোহর অন্যান্য জাতের ধানের তুলনায় স্বল্প ফলনশীল, কারণ এটি রোগের প্রতি সংবেদনশীল। আম্বেমোহরের সাথে ইন্দ্রনানী নামক সংকরটি ১৯৮৭ সালে প্রকাশিত হয়েছিল।  এটি লোনাভালার নিকটে চাল গবেষণা কেন্দ্র দ্বারা বিকাশিত হয়েছিল। Mahatma Phule Agricultural University's ফুলে মাওল ও ফুলের সমৃদ্ধির মতো নতুন জাতের ধান তৈরিতেও ইন্দ্রনানী পরিবর্তন করা হয়েছে।    ব্যবহারসমূহ  ডান|থাম্ব| পুনে জেলার মুলশি তালিকার অবস্থান আম্বেমোহর চাল স্থানীয়ভাবে প্রধানত শিশু, বৃদ্ধ এবং রোগীদের জন্য 'ভাটাচি পেজ' নামে চাল এবং দুধের ঘন স্যুপ তৈরি করতে ব্যবহৃত হয়। (ভাত কাঞ্জি) ভাতটি ধর্মীয় ও বিবাহ অনুষ্ঠানেও ব্যবহৃত হয়। পুনে জেলার মুলশি অঞ্চলে, এটি 'ভাফোল্যা' তৈরিতে ব্যবহৃত হয় - মকর সংক্রান্তি উৎসব চলাকালীন একটি ঐতিহ্যবাহী খাদ্য সামগ্রী। ভাতটি নরম ইডলি এবং খাস্তা ডোসা তৈরিতে ব্যবহৃত হয়। এটি মারাঠি ভাষায় কুর্মুরে নামে ভাত তৈরির জন্যও ব্যবহৃত হয়। ধান থেকে নেওয়া তুষ তেল উত্তোলনের জন্য বা মাশরুম চাষের জন্য ব্যবহৃত হয়।    ভৌগোলিক সূচক  সাহ্যাদ্রি রেঞ্জের পূর্ব পাদদেশে পুনে জেলার মুলশি তালুকা মহকুমাটিকে আম্বেমোহরের জন্য ভৌগোলিক সূচক দেওয়া হয়েছে।    একই ধরনের চেহারাবিশিষ্ট চাল  নিয়মিতভাবে আম্বেমোহর চাষকারী কৃষকদের সন্ধান করা এখন বিরল। যেহেতু এর উৎপাদন ব্যয় বেশি, তাই খুচরা ব্যয়ও বেশি হতে হবে। সুতরাং, মহারাষ্ট্রের খুচরা বিক্রেতারা বেশি লাভ অর্জনের জন্য মূল আম্বেমোহর হিসাবে একই ধরনের চেহারাবিশিষ্ট চাল পাস করেন। এটি আম্বেমোহর উৎপাদনকে আরও নিরুৎসাহিত করেছে, যেহেতু কৃষকরা একই ধরনের চেহারাবিশিষ্ট চাল দ্বারা আরও বেশি লাভ অর্জন করতে পারে। অন্ধ্র প্রদেশের জিরা সংভার চাল এবং মধ্য প্রদেশের জওফুল খুচরা বিক্রেতাদের কাছে সর্বাধিক জনপ্রিয় একই ধরনের চেহারাবিশিষ্ট চাল।    আরো দেখুন    বাসমতী চাল  সুগন্ধি চাল  ধানের জাতের তালিকা  ওরিজা স্যাটিভা  ওহানী ভাত   তথ্যসূত্র   বিষয়শ্রেণী:ধানের জাত বিষয়শ্রেণী:মহারাষ্ট্রের কৃষি বিষয়শ্রেণী:ভারতের চাল উৎপাদন বিষয়শ্রেণী:মহারাষ্ট্রের ভৌগোলিক নির্দেশক
আশীর্বাদর রং একটি অরুণ শর্মা দ্বারা রচিত একটি সামাজিক উপন্যাস। ১৯৯৮ সালে এই উপন্যাসটি সাহিত্য অকাডেমির পুরস্কার লাভ করে। উপন্যাসটি প্রথম প্রকাশ হয় ১৯৯৬ সালে। প্রকাশক ছিল জার্নাল এম্পোরিয়াম। তারপর যথাক্রমে ১৯৯৮, ১৯৯৯, ২০০৬ এবং ২০১০ সালে উপন্যাসটির পুনর্সংস্করণ প্রকাশ হয়েছিল। অসমের একটি পত্রিকা প্রান্তিকে এই উপন্যাসটি ধারাবাহিকভাবে মোট সাতাশটা খণ্ডে প্রকাশ পেয়েছিল। উপন্যাসটি ধারাবাহিকরূপে তেরটা খণ্ডে আকাশবাণী ডিব্রুগড় এবং গুয়াহাটি কেন্দ্র থেকে প্রচারিত করা হয়েছিল।  তথ্যসূত্র   বিষয়শ্রেণী:অসমীয়া ভাষার বই বিষয়শ্রেণী:অসমীয়া সাহিত্য বিষয়শ্রেণী:সাহিত্য অকাডেমি পুরস্কার প্রাপ্ত অসমীয়া গ্রন্থ বিষয়শ্রেণী:অসমীয়া উপন্যাস
জাতীয় পার্টি (মঞ্জু) হচ্ছে জাতীয় পার্টির একটি বিচ্ছিন্ন হয়ে আনোয়ার হোসেন মঞ্জুর নেতৃত্বাধীন একটি দল। নির্বাচন কমিশনে দলটি জাতীয় পার্টি-জেপি নামে নিবন্ধিত। ১৯৯৬ সালে অনুষ্ঠিত বাংলাদেশের জাতীয় সংসদ নির্বাচনে আওয়ামী লীগ সংখ্যাগরিষ্ঠ দল হিসেবে সরকার গঠনের সময় এরশাদের নেতৃত্বাধীন জাতীয় পার্টি আওয়ামী লীগকে সমর্থন দিলেও পরবর্তীকালে চার দলীয় জোটে শরিক হন। তৎকালীন যোগাযোগ মন্ত্রী এবং জাতীয় পার্টির অন্যতম নেতা আনোয়ার হোসেন মঞ্জু এরশাদের সিদ্ধান্তের বিরোধিতা করে নতুন দল গঠন করেন।  তথ্যসূত্র  বিষয়শ্রেণী:বাংলাদেশের রাজনৈতিক দল বিষয়শ্রেণী:১৯৯৬-এ প্রতিষ্ঠিত
মকবুল ফিদা হুসেন (জন্ম: সেপ্টেম্বর ১৭, ১৯১৫; মৃত্যু: জুন ৯, ২০১১) একজন অত্যন্ত জনপ্রিয় ভারতীয় চিত্রশিল্পী। তিনি এম.এফ. হুসেন নামেই বেশি পরিচিত। চল্লিশ দশকের শেষের দিকে এম.এফ. হুসেন চিত্রশিল্পী হিসাবে প্রথম পরিচিতি লাভ করেন। তার প্রথম একক চিত্র প্রদর্শনী অনুষ্ঠিত হয় ১৯৫২ সালে সুইজারল্যান্ডের জুরিখ শহরে। এর পরবতী কয়েক বছরে তার চিত্রকলা ইউরোপ ও আমেরিকায় ছড়িয়ে পড়ে। ১৯৬৬ সালে ভারত সরকার তাকে পদ্মশ্রী পদকে ভুষিত করে। এর পরের বছরই তিনি তার প্রথম চলচ্চিত্র থ্রু দ্য আইজ অব আ পেইন্টার নির্মাণ করেন। এই চলচ্চিত্রটি বার্লিন চলচ্চিত্র উৎসবে প্রদর্শিত হয় এবং গোল্ডেন বেয়ার পদক প্রাপ্ত হয়। এছাড়া তার পরিচালিত গজ গামিনী চলচ্চিত্রে জনপ্রিয় ভারতীয় অভিনেত্রী মাধুরী দীক্ষিত মূল ভূমিকায় অভিনয় করেন।   পেশা   ১৯৪০-১৯৬৫  হুসেন প্রথম চিত্র শিল্পী হিসেবে পরিচিত হন ১৯৪০ সালে। ১৯৪৭ সালে তিনি Progressive Artists' Group এ যোগদান করেন যেটির প্রতিষ্ঠাতা ফ্রান্সিস নিউটন সুজা। তার প্রথম একক চিত্র প্রদর্শনী হয় জুরিখে ১৯৫২ সালে এবং পরের কয়েক বছরে তার কর্ম ব্যাপক ভাবে বিস্তার লাভ করে ইউরোপ এবং আমেরিকাতে। ১৯৫৫ সালে তিনি ভারত সরকার কর্তৃক পদ্মশ্রী পদক পান।   ১৯৬৫-১৯৯০  ১৯৬৭ সালে Through the Eyes of a Painter নামে প্রথম চলচ্চিত্র নির্মাণ করেন, এটি বার্লিন চলচ্চিত্র উৎসবে দেখানো হয় এবং এটি গোল্ডেন বিয়ার অর্জন করে।১৯৭১ সালে পাবলো পিকাসো মকবুল ফিদা হুসেন কে ্সাও পাওলো বাইয়িনিয়্যাল এ আমন্ত্রণ করেন। ১৯৭৩ সালে তিনি পদ্ম ভূষণ পুরস্কার এবং ১৯৮৬ সালে রাজ্য সভায় মনোনয়ন পান। তিনি ১৯৯১ সালে পদ্ম বিভূষণ পুরস্কার পান।  ১৯৯১-২০১১  হুসেন কিছু দিনের মধ্যে ভারতে অনেক নাম করা চিত্র শিল্পী হন।  পুরস্কার এবং সম্মান  ভারত সরকার ১৯৫৫ সালে পদ্মশ্রী।  ১৯৭৩ সালে পদ্মভূষণ, ভারত সরকার।  ১৯৯১ সালে পদ্মবিভূষণ, ভারত সরকার।  ২০০৭ সালে রাজা রবি বর্মা পুরস্কার, কেরালা সরকার।  বেনারস হিন্দু বিশ্ববিদ্যালয়, জামিয়া মিলিয়া ইসলামিয়া, কালিকট বিশ্ববিদ্যালয় (2003) এবং মহীশূর বিশ্ববিদ্যালয় থেকে অনারারি ডক্টরেট।।  ২০০৪ সালে জাতীয় শিল্প পুরস্কার, ললিত কলা একাডেমি, নয়াদিল্লি।  আদিত্য বিক্রম বিড়লা 1997 সালে লাইফটাইম অ্যাচিভমেন্টের জন্য 'কালশিক্কর' পুরস্কার।  ১৯৬৮ সালে ভারতে থ্রু দ্য আইস অফ আ পেইন্টারের জন্য শ্রেষ্ঠ পরীক্ষামূলক চলচ্চিত্রের জন্য জাতীয় চলচ্চিত্র পুরস্কার।  ১৯৬৭ সালে বার্লিন ইন্টারন্যাশনাল ফিল্ম ফেস্টিভ্যালে তার ফিল্ম থ্রু দ্য আইজ অফ আ পেইন্টারের জন্য গোল্ডেন বিয়ার শর্ট ফিল্ম পুরস্কার এবং নিউ ইয়র্ক সিটির মিউজিয়াম অফ মডার্ন আর্ট (MOMA) দ্বারা ক্রয় করা হয়।  ১৯৫৯ সালে টোকিওতে আন্তর্জাতিক বিয়েনাল পুরস্কার।  ১৯৫৫ সালে জাতীয় শিল্প প্রদর্শনীতে প্রথম পুরস্কার, ললিত কলা একাডেমি, নয়াদিল্লি।  ১৯৪৭ সালে বম্বে আর্ট সোসাইটি, মুম্বাই।   তথ্যসূত্র   বহিঃসংযোগ  বিষয়শ্রেণী:ভারতীয় চিত্রশিল্পী বিষয়শ্রেণী:১৯১৫-এ জন্ম বিষয়শ্রেণী:২০১১-এ মৃত্যু বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:মহারাষ্ট্রের চিত্রশিল্পী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:শিল্পকলায় পদ্মবিভূষণ প্রাপক বিষয়শ্রেণী:নির্বাসিত ভারতীয় বিষয়শ্রেণী:কাতারের নাগরিকীকৃত নাগরিক
প্রধান আয়াতুল্লাহ হোসেইন মাজাহেরি ইস্পাহানি (আরবি: حسين المظاهري الأصفهاني) (জন্ম: ১৬ নভেম্বর ১৯৩৩) একজন প্রবীণ ইরানি ইসনা আশারিয়া শিয়া মারজা। তিনি তৃতীয় বিশেষজ্ঞ পরিষদের সদস্যও ছিলেন   জীবনী  প্রধান আয়াতুল্লাহ হোসেইন মাজাহেরি ১৯৩৪ সালে ইস্পাহানে জন্মগ্রহণ করেন। ১৪ বছর বয়সে তিনি ধর্মীয় অধ্যয়ন শুরু করার জন্য ইস্পাহান বিশ্ববিদ্যালয়ে চলে যান। পাঁচ বছর পর, তিনি তার পড়াশোনা শেষ করার জন্য কওমে চলে যান। কওমে তিনি প্রধান আয়াতুল্লাহ বোরোজের্দি এবং ইমাম খোমেনির বিশ্ববিদ্যালয়ে পড়াশোনা করেন। আয়াতুল্লাহ মারাশি নাজাফি, আল্লামা তাবাতাবাঈ এবং মোহাক্কেক দামাদ তার শিক্ষকদের মধ্যে ছিলেন।  তিনি বর্তমানে ইরানের ইস্পাহান বিশ্ববিদ্যালয়ে বসবাস করেন এবং পড়ান। Grand Ayatollah views about Ayatollah MazaheriHis eminence Grand Ayatollah Hossein Mazaheri   তথ্যসূত্র    বহিঃসংযোগ    হোসেইন মাজাহেরির রচনাসমগ্র   বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি শিয়া মুসলিম বিষয়শ্রেণী:ইরানি মুসলিম